हाम्रो विश्वदृष्टि मानवकेन्द्रित छ अर्थात् परिवार, समाज, राष्ट्रियता, विश्वव्यापीकरण, पर्यावरणबारेका सबैजसो धारणा त्यसकै परिणति हुन् । त्यसको केन्द्रबाट मानवलाई हटाएर चिम्पान्जी या कागलाई राख्नेबित्तिकै संसार बेग्लै देखिन सक्छ । अलग दृष्टिकोण तयार हुन सक्छ । सांस्कृतिक मूल्य–पद्धतिमा उलटपुलट गरेपछि समाज या पृथ्वीको भविष्य के होला ? यस्ता उपन्यास पढ्दा भविष्यको रूपरेखा र आकारबारे बुझ्न अलि सजिलो हुन्छ ।
